Rimantas Norvila

Rimantas Norvila (g. 1957 m. gruodžio 2 d. Kauno raj.) – Vilkaviškio vyskupas.

 Biografija 

1975 m. baigė Kauno 26-ąją vidurinę mokyklą, trumpai studijavo Kauno politechnikos institute. 1976–1978 m. tarnavo armijoje Karaliaučiaus srityje. Nuo 1978 m. dirbo keliose Kauno darbovietėse. 1986 m. įstojo į Kauno tarpdiecezinę kunigų seminariją, kurią baigė 1991 m. vasario 24 d. Vyskupo Rimanto Norvilos 25 metų kunigystės jubiliejus Vilkaviškyje

Buvo vikaras Kauno arkikatedroje, Kauno Šv. Juozapo bei Kauno Kristaus Prisikėlimo parapijose. 1993 m. paskirtas Kauno arkivyskupijos kurijos kancleriu. Tuo pat metu intensyviai darbavosi, ruošiant Jono Pauliaus II vizitą Lietuvoje.

1995–1997 m. studijavo Romoje, Popiežiškame šv. Tomo universitete (, žinomame kaip Angelicum), kuriame įgijo dvasingumo teologijos licenciato laipsnį. 1997 m. paskirtas tituliniu Kastro (Lečės prov.) vyskupu ir Kauno arkivyskupo augziliaru. Tų pačių metų birželio 29 d. Kauno arkikatedroje konsekruotas vyskupu.

Būdamas vyskupu augziliaru, dirbo kelių Lietuvos Vyskupų Konferencijos (toliau – LVK) komisijų veikloje: Pasauliečių apaštalavimo, Kunigų gyvenimo ir tarnystės, Švietimo, taip pat – Ekumeninėje taryboje, be to, 1997–2001 m. ėjo ir Kauno kunigų seminarijos rektoriaus pareigas. 1999 m. liepos 27 d. paskirtas Kauno arkivyskupo generalvikaru.

2002 m. sausio 5 d. popiežius Jonas Paulius II paskyrė R. Norvilą Vilkaviškio vyskupu.
Ingresas į Vilkaviškio katedrą įvyko 2002 m. vasario 10 d.Vilkaviškio Katedra sukvietė į naujojo vyskupo ingresą

Nuo 2002 m. iki 2011 m. pirmininkavo LVK Jaunimo reikalų tarybai. Taip pat nuo 2002 m. vadovauja Ryšių su Lenkijos Vyskupų Konferencija tarybai, o nuo 2005 m. Briuselyje Europos vyskupų konferencijų komisijoje (COMECE) atstovauja LVK.

2011–2014 m. vadovavo LVK Liturgijos komisijai. LVK siunčiamas dalyvavo Vyskupų Sinoduose Vatikane 1999, 2005, 2008, 2014 m.

2016 m. kovo 4 d. išrinktas vienu iš COMECE viceprezidentų.Vysk. Rimantas Norvila išrinktas COMECE viceprezidentu COMECE. Member Bishops 

 Šaltiniai 

 Nuorodos 

 Lietuvos Vyskupų Konferencija. Vysk. Rimanto Norvilos biografija
 Kauno arkivyskupija. Vysk. Rimanto Norvilos biografija
 Vysk. Rimantas Norvila (gcatholic.org)

Kategorija:Vilkaviškio vyskupai